
AVIZ

asupra proiectului de Lege privind aprobarea Ordonanţei de urgenţă a Guvernului nr.237/2000 pentru modificarea Legii nr.21/1999 pentru prevenirea şi sancţionarea spălării banilor

În conformitate cu prevederile art.86 şi 102 din Regulamentul Camerei Deputaţilor, Comisia pentru muncă şi protecţie socială a fost sesizată, spre dezbatere şi avizare, cu proiectul de Lege privind aprobarea Ordonanţei de urgenţă a Guvernului nr.237/2000 pentru modificarea Legii nr.21/1999 pentru prevenirea şi sancţionarea spălării banilor, trimis comisiei cu adresa nr. 127 din 5 martie 2001.

Potrivit prevederilor art.57 din Regulamentul Camerei Deputaţilor, membrii Comisiei pentru muncă şi protecţie socială au examinat proiectul de lege mai sus menţionat în şedinţa din 6 martie 2001.

În urma dezbaterilor, membrii comisiei au hotărât avizarea favorabilă a proiectului de lege cu următorul amendament:
Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

1
Art.IV – Personalul salarizat în baza prezentei ordonanţe de urgenţă  are dreptul pe perioada concediului de odihnă, pe lângă indemnizaţia de concediu, la o primă egală cu indemnizaţia de încadrare brută sau, după caz, salariul de bază brut, din luna anterioară  plecării în concediu, care se impozitează separat.


Se propune eliminarea textului.

Autor: dl deputat Kerekes Karoly
Pe perioada concediului de odihnă nu pot fi acordate prime.

